
Lui Marcel Ciolacu i-au ieșit cărțile. Chiar toate. Dacă luăm în calcul ipoteza plauzibilă că de fapt nu a 
dorit-o pe Gabriela Firea la Primăria Generală a Capitalei. În rest, a câștigat pe linie. Și deși ieri de două 
ori a combătut ideea partidului stat, partidul stat se conturează destul de precis, ţinând cont de 
rezultatele celor două runde de alegeri. 


Struţo-cămila PSD-PNL, al alianţă preelectorală și nu postelectorală, cum ar fi fost normal, s-a legitimat la 
locale și europarlamentare. La europarlamentare a obținut peste 50% din voturi. O dovadă că majoritatea 
politică este susținută de o majoritate electorală. Împreună, PSD și PNL au obţinut o majoritate confortabilă și 
la locale. PNL poate fi mulțumit pentru că a fost ridicat cu ascensorul de partenerul de coaliţie, iar PSD 
probabil că a obţinut, vom vedea când tragem linia, cele mai bune rezultate din istoria recentă. Și asta s-a 
întâmplat în condiţiile în care victoria sa este legitimată printr-un număr total de voturi mult mai mare decât 
voturile de la alegerile precedente. Dacă înfrângerea la Capitală nu a fost o acţiune deliberată, atunci 
rezultatele surprinzător de bune ale lui Nicușor Dan reprezintă singura pată pe harta viitorului partid stat. 


Cum-necum, şi Guvernul PSD-PNL s-a consolidat în urma scrutinelor de ieri. E cât se poate de limpede că, în 
viitorul apropiat, nu vom asista la scene prin care în interiorul PSD, în interiorul PNL și în coaliţie să fie 

după ce a obţinut rezultate notabile, un scor de circa 15%. 


Abia acum se conturează cât se poate de explicit, în ciuda negațiilor, partidul stat. Care va tropăi cu încredere 
în propria victorie peste alegerile parlamentare și prezidenţiale, probabil comasate la rândul lor. Nu este deloc 
exclus ca scena politică din România să fie la capătul acestui an dominată în mod absolut de struțo-cămila 
PSD-PNL, în condiţiile în care singurul partid de opoziţie, dar într-o minoritate extrem de vulnerabilă, va 
rămâne AUR. lar în finalul acestei încercări de analiză sunt obligat să semnalez faptul că nu este deloc exclus 
ca UDMR să cadă sub prag și să nu-și poată plasa cei doi europarlamentari în familia popularilor de la 
Bruxelles. Despre ceea ce se va întâmpla în Europa și despre isprăvile pe care le vor face cei 33 de 
europarlamentari români, mă voi pronunţa într-o analiză ulterioară. 

